שר הביטחון אהוד ברק צפוי להודיע בשעות הקרובות כי יפעל להארכת כהונתו של גבי אשכנזי כרמטכ"ל בחודשיים נוספים לפחות - זאת על רקע החלטת היועץ המשפטי לממשלה.שר הביטחון אהוד ברק חיכה בסבלנות בשבועות האחרונים להחלטת הגורמים המשפטיים בנושא מינויו של יואב גלנט לרמטכ"ל הבא של צה"ל. במשך הזמן הזה הוא נתן לגלנט גיבוי מלא, והתעקש שלא לתכנן מה יקרה אם וכאשר ייפסל מינוי של הקצין.כעת נאלץ שר הביטחון לבקש מהרמטכ"ל המכהן רא"ל גבי אשכנזי להאריך את כהונתו בחודשיים עד שלושה חודשים נוספים. אין זה סוד שיחסיהם של שר הביטחון והרמטכ"ל עכורים מזה זמן רב, אולם נראה כי לא נותרה לברק ברירה אחרת.המועמדים לתפקיד הרמטכ"ל רבים, בהם נמצאים גם: סגן הרמטכ"ל יאיר נווה, מפקד פיקוד הצפון גדי אייזנקוט ונספח צה"ל לשעבר בוושינגטון בני גנץ. ברק ציין בעבר כי כל המועמדים "מצוינים וראויים" וכעת נותר לראות במי מהם הוא יבחר כדי לשקם את מוסד הרמטכ"לות.מה הרקע להחלטה של היועץ המשפטי?ויינשטיין ואנשי הפרקליטות קיבלו את ההחלטה לאחר שבשבוע שעבר קיבלו לידיהם את דוח מבקר המדינה מיכה לינדנשטראוס, שפתח בחקירת הטענות על גזילת קרקעות ציבוריות במושב בו מתגורר גלנט, בעקבות פנייתו של ח"כ מיכאל איתן.לפנייתו של ח"כ איתן קדמה החלטה שקיבלה הפרקליטות עוד בחודש אוקטובר, אז קבעה כי אין מניעה למנות את גלנט לרמטכ"ל, לאחר עתירה שהגישה התנועה הירוקה נגד המינוי. "לא מדובר במקרה של נסיבות המצדיקות חקירה פלילית, או בהתנהגות פסולה שיש בה כדי לפסול מועמדות כהונה לרמטכ"ל", נמסר אז.גלנט הגיע השבוע ללשכת היועמ"ש במטרה לשכנע אותו להגן על המינוי בפני בג"ץ, אך הדיון בלשכת היועץ, בהשתתפות בכירי משרד המשפטים, הסתיים ללא החלטה. בין היתר, הוא העביר חומר לבדיקה וטען כי קביעות מבקר המדינה היו שגויות וכי הן לא מתיישבות עם ראיות שהציג בנושא.מה החליט למעשה היועץ המשפטי לממשלה היום?